Թատերախմբի երկրորդ գործը «Բալագանչիկ» միստիկ դրաման էր, որը բեմադրեց Արմեն Սարգսյանը: «Բալագանչիկը», Ալեքսանդր Բլոկի համանուն պիեսի մեր մեկնաբանումն էր: Ներկայացման գլխավոր հերոսը, դրամատիկական գործ գրելու ընթացքում, հայտնվում է իր իսկ հորինած մղձավանջային պատմության առանցքում: Նա փորձում է դուրս գալ ստեղծված վիճակից, և ելք փնտրելու ժամանակ հասկանում, որ միակ միջոցը իր իսկ կենսագրությունից, իր իսկ կյանքից, իր իսկ երազանքերից հրաժարվելն է… Մեր թատրոնի որդեգրած սկզբունքներին համաձայն, այս ներկայացումն էլ էր բեմարվեստի ու երգարվեստի արտահայտչաեղանակներով համադրված: Երգերը, Ա. Բլոկի ստեղծագործությունների հիմքով, հեղինակել էր Վահե Հայրապետյանը: Ասեմ նաև, որ մեր երկու`«Բալագանչիկը» և «Մոռացված հողից» գործերում փորձել ենք մեր թատերախմբի որդեգրած ձեռագիրը` խոսքի, շարժման ու երաժշտության տարրերի համադրությունը պահպանելով, բեմահարթակ դուրս բերել գեղարվեստական կառուցվածքով ինքնուրույն, միմյանցից խիստ տարբեր ներկայացումներ: